laion/Wikipedia-Exotic huggingface dataset:
ბურ-საფაგა

ბურ-საფაგა (არაბ. سفاجا) — ქალაქი ეგვიპტეში, წითელი ზღვის მუჰაფაზაში. 94 კილომეტრით არის დაცილებული წითელი ზღვის მუჰაფაზის ადმინისტრაციულ ცენტრს — ჰურგადას. ქალაქს გასასვლელი აქვს წითელ ზღვაზე და წარმოადგენს მცირე საპორტო პუნქტს. ზღვის მეშვეობით უკავშირდება საუდის არაბეთსა და იორდანიას. ბურ-საფაგას პანორამა FallingRain Map - elevation =1m
ტროა

ტროა (ბერძ. Τροία ან Τροάς, ასევე Ήλιον; ლათ. Troia, Ilium) — ლეგენდარული ქალაქი, აღწერილი ტროის ომის ციკლში, ილიადაში, ჰომეროსის ძველ ბერძნულ ეპოსში. ტროა (Truva, Hissarlik 39°58′N 26°13′E) ასევე არქეოლოგიური მიდამოა ანატოლიაში, ჰომეროსის მიერ აღწერილ ადგილას ზღვის პირას დარდანელის სრუტის სამხრეთ დასავლეთში მთა იდას ქვეშ. ახალი ქალაქი ილიუმი დაფუძნდა ლეგენდარული ილიონის (ტროა) ადგილას რომის იმპერატორ ავგუსტუსის მმართველობის პერიოდში. ხელსაყრელი მდებარეობის წყალობით ქალაქი საკმაოდ მდიდარი იყო, თუმცა კონსტანტინეპოლის დაარსების შემდეგ, ბიზანტიის პერიოდში, ის თანდათან დაკნინდა. 1870 წელს გერმანელმა არქეოლოგმა ჰაინრიხ შლიმანმა ამ ადგილას არქეოლოგიური გათხრები წამოიწყო. გათხრების შედეგად აღმოჩენილ იქნა ერთი მეორის შემდეგ აშენებული რამდენიმე ქალაქი. ერთ-ერთი ყველაზე ადრეული ქალაქი ჰომეროსის ტროად იქნა მიჩნეული. მიუხედავად იმისა, რომ ამგვარი დასკვნა საკამოთოა, ამ ადგილის იდენტიფიკაცია შესაძლებელი გახდა ჰიტიტურ ტექსტებში ქალაქ ვილუსად; ილიონი (ანუ ვილიონი) ამ სახელის ბერძნული ვარიანტი უნდა ყოფილიყო. 1998 წელს ტროა შეიტანეს იუნესკოს მსოფლიო კულტურული მემკვიდრეობის ძეგლების სიაში. იუნესკოს მსოფლიო კულტურული მემკვიდრეობის ძეგლები თურქეთში მსოფლიო მემკვიდრეობის ძეგლების სია ევროპაში მსოფლიო მემკვიდრეობის ძეგლების სია აზიასა და ოკეანეთში Troy on the Internet, Educational website, University of Cincinnati დაარქივებული 2008-05-14 საიტზე Wayback Machine. Project Troia - The new excavations at Troy დაარქივებული 2005-05-19 საიტზე Wayback Machine. digital reconstructions of the city დაარქივებული 2007-03-11 საიტზე Wayback Machine. Greek, Roman and Byzantine Pottery at Ilion (Troia) დაარქივებული 2011-06-07 საიტზე Wayback Machine. Coins from Ilion (Troia) Troy VII and the Historicity of the Trojan War დაარქივებული 2006-04-11 საიტზე Wayback Machine.
რაშიდი

რაშიდი, როზეტა (არაბ. رشيد Rašīd [ɾɑˈʃiːd]; ფრანგ. Rosette [ʁo.zɛt]) — ქალაქი ეგვიპტეში, ბეჰეირის მუჰაფაზაში. რაშიდი 64 კილომეტრით არის დაცილებული ალექსანდრიას. ქალაქს გასასვლელი აქვს ხმელთაშუა ზღვაზე და წარმოადგენს მცირე საპორტო პუნქტს. 2006 წლის მდგომარეობით ქალაქის მოსახლეობა შეადგენდა 72,491 ადამიანს. ↑ www.geonames.org ვიკისაწყობში არის გვერდი თემაზე: რაშიდი
ნიდერლანდების მონარქია

ნიდერლანდებში კონსტიტუციური მონარქიაა. სამეფოს სათავეშია მონარქი (ორანელ-ნაუსის დინასტიიდან). ეს დინასტია არსებობს XV საუკუნიდან. მისი პირველი წარმომადგენელი იყო მეფე ვილჰელმ I, ქვეყნის შტატჰალტერის ვაჟი. ამჟამად ნიდერლანდების დედოფალია ბეატრიქსი. ნიდერლანდების კონსტუტუციის საფუძველზე, მონარქი სახელმწიფოს მეთაურია. იგი პარლამენტთან ერთად საკანონმდებლო ხელისუფლების, ხოლო სახელმწიფო საბჭოსთან და მთავრობასთან ერთად აღმასრულებელი ხელისუფლების სათავეშია. ოფიციალურად მისი უდიდებულესობა დედოფალი ნიშნავს მთავრობის მეთაურს, მინისტრებს, პროვინციის კომისრებსა და გენერალ-გუბერნატორებს. იგი ითხოვს და იწვევს პარლამენტს - გენერალურ შტაბებს. მონარქი ქვეყნის შეიარაღებული ძალების მთავარსარდალია, აცხადებს ომს და დებს სამშვიდობო ხელშეკრულებებს. იმისათვის, რომ პარლამენტის მიღებულ ნებისმიერ კანონპროექტს კანონის ძალა ჰქონდეს, აუცილებელია დედოფლის თანხმობა. კონსტიტუციური უფლება-მოვალეობანი, რომლებიც მონარქს აქვს კანონის ძალით მინიჭებული, დღეისთვის ფორმალური ხასიათისაა, ქვეყნის მართვა-გამგებლობას კი ახორციელებს დემოკრატიული პრინციპების საფუძველზე არჩეული პარლამენტი და მთავრობა. მთავარი სტატია: ნიდერლანდების მონარქების სია. გ. ჭანტურია, ნ. მამალაძე, მ. ბლიაძე. მსოფლიო გეოგრაფია, XI კლასის სახელმძღვანელო, გვ. 30 – ქ. თბილისი, „საქართველოს მაცნე“, 2007.
ჰომეროსი

ჰომეროსი (ძვ. ბერძნ. Ὅμηρος; ძვ.წ VIII საუკუნე) — ლეგენდარული ბერძენი პოეტი, რომელსაც მიაკუთვნებენ ილიადისა (Ἰλιάς) და ოდისეის (Ὀδύσσεια) შექმნას. ერთ დროს ჰომეროსს მიაკუთვნებდნენ მთელ ეპიკურ ციკლს, რომელშიც შედიოდა პოემები ტროას ომზე და ასევე თებეური პოემები ოიდიპოსსა და მის ვაჟებზე. მასვე მიაკუთვნებდნენ ჰომერიკულ ჰიმნთა ტომებს, კომიკურ მინი-ეპოსს ბატრაქომიომაქია (Βατραχομυομαχία, „ბაყაყთა და თაგვთა ომი“) და მარგიტებს, თუმცა ამჟამად ამ მტკიცებას ეჭვქვეშ აყენებენ. გადმოცემის თანახმად ჰომეროსი ბრმა იყო. დაბადების ადგილად რამდენიმე იონიის ქალაქს მიიჩნევენ, (საბერძნეთის შვიდი ქალაქი ეცილებოდა ერთმანეთს ჰომეროსის სამშობლოს საპატიო ტიტულს), თუმცა სხვაგვარად მისი ბიოგრაფიული მონაცემები თითქმის არ არსებობს. ზოგიერთი მკვლევარი ეჭვობს, რომ ჰომეროსი შესაძლოა ნამდვილი ადამიანი არ ყოფილიყო და რომ ეს სახელი შესაძლოა რამდენიმე ზეპირი პოეტისთვის მიეკუთვნებინათ, ტრადიციული ეპოსის გადმოცემისთვის. ასევე საკამათოა ილიადისა და ოდისეის ერთ პიროვნებაზე მიკუთვნება. სხვა ზემოთ აღნიშნულ პოემებს კი უფრო გვიანდელ პერიოდს მიაწერენ. რ. გორდეზიანი, ქართული საბჭოთა ენციკლოპედია, ტ. 11, თბ., 1987. — გვ. 683. ვიკისაწყობში არის გვერდი თემაზე: ჰომეროსი ჰომეროსი — სტატია ენციკლოპედია ბრიტანიკიდან (ინგლისური) ჰომეროსი — ნამუშევრები პროექტ „გუტენბერგზე“ ჰომეროსი — ნამუშევრები საიტზე Internet Archive ჰომეროსი — ნამუშევრები საიტზე LibriVox (უფასო აუდიო წიგნები) ილიადას ორენოვანი რედაქცია 1-12 წიგ. SORGLL: Homer, Iliad, Bk I, 1-52; read by Stephen Daitz დაარქივებული 2011-05-11 საიტზე Wayback Machine. ↑ Bibliothèque nationale de France Record #11907688f // BnF catalogue général — Paris: BnF. <a href="https://wikidata.org/wiki/Track:Q90"></a><a href="https://wikidata.org/wiki/Track:Q193563"></a><a href="https://wikidata.org/wiki/Track:Q15222191"></a> ↑ 2.0 2.1 Union List of Artist Names — 2012. <a href="https://wikidata.org/wiki/Track:Q110250907"></a><a href="https://wikidata.org/wiki/Track:Q2494649"></a> ↑ Mirabile: Digital Archives for Medieval Culture — SISMEL – Edizioni del Galluzzo. <a href="https://wikidata.org/wiki/Track:Q85138432"></a><a href="https://wikidata.org/wiki/Track:Q85135665"></a> ↑ Library of the World's Best Literature / C. D. Warner — 1897. <a href="https://wikidata.org/wiki/Track:Q952614"></a><a href="https://wikidata.org/wiki/Track:Q19098835"></a> ↑ Catalog of the German National Library <a href="https://wikidata.org/wiki/Track:Q23833686"></a> ↑ Czech National Authority Database <a href="https://wikidata.org/wiki/Track:Q13550863"></a>
პორტ-საიდი

პორტ-საიდი (არაბ. بورسعيد) — ქალაქი ეგვიპტეში, პორტ-საიდის მუჰაფაზის ადმინისტრაციული ცენტრი. მდებარეობს ხმელთაშუა ზღვის სანაპიროზე. 2001 წლის მონაცემებით ქალაქის მოსახლეობა შეადგენდა 515,007 ადამიანს. პორტ-საიდში ბევრი მართლმადიდებლური ეკლესიაა. ვოლგოგრადი, რუსეთი (1962) ვიკისაწყობში არის გვერდი თემაზე: პორტ-საიდი Port Said Page on Facebook Port Said Port Authority დაარქივებული 2007-04-30 საიტზე Wayback Machine. Portsaid's Free-zone დაარქივებული 2008-07-24 საიტზე Wayback Machine. Portsaid history დაარქივებული 2009-04-30 საიტზე Wayback Machine. ↑ Port Said/El Gamil, Egypt: Climate, Global Warming, and Daylight Charts and Data. Climate Charts. დაარქივებულია ორიგინალიდან — 2017-07-01. ციტირების თარიღი: September 11 2009.
ჯეკ შეპარდი

ჯეკ შეპარდი (ინგლ. Jack Shephard) — სერიალ ”დაკარგულების” მთავარი გმირი. მის როლს ასრულებს მეთიუ ფოქსი. ჯეკი და მისი მამა იყვნენ ქირურგები. მამამისი გარდაიცვალა ახალ ზელანდიაში, რომლის გადმოსვენებისთვის სიდნეიდან ამერიკაში მიფრინავდა. ის სხვა მგზავრებთან ერთად ავიაკატასტროფაში მოხვდა და იდუმალებით აღსავსე კუნძულზე აღმოჩნდა. კუნძულზე ჯეკი გაიცნობს ქეით ოსტინს, რომელიც უყვარდება. შეპარდი თანდათან კუნძულის ლიდერად იქცევა.
ნოუბარია

ნოუბარია (არაბ. النوبارية الجديدة) — ქალაქი ეგვიპტეში, ბეჰეირის მუჰაფაზაში. ნოუბარია დაახლოებით 160 კილომეტრითაა დაშორებული ქვეყნის დედაქალაქ კაიროს. 2006 წლის მდგომარეობით ქალაქის მოსახლეობა 4,280 ადამიანს შეადგენდა. ნოუბარია დაარსდა 1987 წელს. ↑ www.webcitation.org. დაარქივებულია ორიგინალიდან — 2012-08-15. ციტირების თარიღი: 2012-08-15.
ნუვაიბა

ნუვაიბა (არაბ. نويبع) — ქალაქი ეგვიპტეში, სამხრეთ სინის მუჰაფაზაში. ნუვაიბა მდებარეობს აკაბის ყურის სანაპიროზე, რომლის მეშვეობით უკავშირდება წითელ ზღვას. ქალაქი 465 კილომეტრითაა დაცილებული ქვეყნის დედაქალაქ კაიროს. ნუვაიბის ტერიტორიაზეა ციხესიმაგრე. ↑ http://www.webcitation.org/69vr2r34o ↑ Newibah castle - UNESCO World Heritage Centre Retrieved on 2009-03-26
ნეგ-ჰამადანი

ნეგ-ჰამადანი (არაბ. نجع حمادي) — ქალაქი ეგვიპტეში. მდებარეობს კენის მუჰაფაზაში, მდინარე ნილოსის ნაპირზე. 2006 წლის მონაცემებით ნეგ-ჰამადანის მოსახლეობა 39 737 ადამიანს შეადგენდა. ნეგ-ჰამადანი 80 კილომეტრითაა დაცილებული ლუქსორს. ქალაქი ცნობილია სახელგანთქმული ბიბლიოთეკით. www.nag-hammadi.com დაარქივებული 2018-12-26 საიტზე Wayback Machine. კენის მუჰაფაზის ოფიციალური საიტი დაარქივებული 2008-12-07 საიტზე Wayback Machine.
ელ-მინია

ელ-მინია (არაბ. المنيا) — ქალაქი ეგვიპტეში. მდებარეობს მდინარე ნილოსის ნაპირზე. 2005 წლის მონაცემებით ელ-მინიას მოსახლეობა 235 733 ადამიანს შეადგენდა. ქალაქი უძველესი დროიდან უმნიშვნლოვანეს როლს ასრულებდა ეგვიპტის ცხოვრებაში. ელ-მინია ელ-მინიის მუჰაფაზის ადმინისტრაციული ცენტრია. ჰილდესჰაიმი, გერმანია (1975 წლიდან) Google Aerial Map of Minya
მარსა-მატრუჰი

მარსა-მატრუჰი (არაბ. مرسى مطروح) — ქალაქი ეგვიპტეში. მდებარეობს ჩრდილოეთ ეგვიპტეში, ხმელთაშუა ზღვის სანაპიროზე. მარსა-მატრუჰი 240 კილომეტრითაა დაცილებული ალექსანდრიას. 2005 წლის მონაცემებით ქალაქის მოსახლეობა 68 339 ადამიანს შეადგენდა. სიახლოვეს მდებარეობს მარსა-მატრუჰის საერთაშორის აეროპორტი. მარსა-მატრუჰი მატრუჰი მუჰაფაზის ადმინისტრაციული ცენტრია. ↑ Central Agency for Public Mobilization and Statistics, Egypten, 31 dic. 2005. ვიკისაწყობში არის გვერდი თემაზე: მარსა-მატრუჰი
ვალერი გერგიევი

ვალერი გერგიევი (დ. 2 მაისი, 1953, მოსკოვი) — რუსი დირიჟორი, მარიინსკის თეატრის გენერალური დირექტორი; ასევე ასოცირებული მეტროპოლიტენ ოპერასთან, როტერდამის ფილარმონიულ ორკესტრთან და ლონდონის სიმფონიურ ორკესტრთან. დაიბადა მოსკოვში ოსურ ოჯახში; გაიზარდა ვლადიკავკაზში, ოსეთი, ჩრდილო კავკასია. ბავშვობაში განსაკუთრებული ნიჭით არ გამოირჩეოდა, ფორტეპიანოზე დაკვრა საშუალო სკოლაში ისწავლა. შემდეგ სანქტ-პეტერბურგში (იმჟამად ლენინგრადი) მიენგზავრება კონსერვატორიაში სასწავლებლად. 1978 წელს ის კიროვის ოპერის დირიჟორის ასისტენტი ხდება იური ტემირკანოვის ხელმძღვანელობით. აქვე იმართება მისი დებიუტი, სადაც ის სერგეი პროკოფიევის "ომსა და მშვიდობას" დირიჟორობს. 1981-1985 წლებში სომხეთის სახელმწიფო ორკესტრის მთავარი დირიჟორი იყო. 1991 წელს გერგიევი პირველად მართავს კონცერტს დასავლეთ გერმანიაში ბავარიის სახელმწიფო ოპერაში მიუნხენში მოდესტ მუსორგსკის ბორის გოდუნოვის შესრულებით. ამავე წელს იმართება მისი ამერიკული დებიუტი - სან-ფრანცისკოს ოპერაში ასრულებს "ომი და მშვიდობა"-ს. მას შემდეგ ის საოპერო და საორკესტრო რეპერტუარს მთელი მსოფლიოს მასშტაბით ასრულებს. გერგიევი დაკავშირებული მრავალ მუსიკალურ ფესტივალთან. მას ჩაწერილი აქვს მრავალი შესრულება როტერდამისა და მარიინსკის გუნდებთან. ამჟამად მუშაობს შოსტაკოვიჩის სიმფონიების სერიაზე. 1988 წელს ხდება კიროვის მთავარი დირიჟორი და სამხატვრო დირექტორი. 1996 წელს უკვე გადარქმეული მარიინსკის თეატრის გენერალური დირექტორი ხდება, რუსეთის მთავრობის დანიშვნით. პარალელურად, 1995 წელს როტერდამის ფილარმონიული ორკესტრის მთავარი დირიჟორი ხდება, ხოლო 1997 წელს ნიუ-იორკის მეტროპოლიტენ ოპერის მთავარი მოწვეული დირიჟორი. 2005 წელს ის დასახელდა ლონდონის სიმფონიური ორკესტრის მომდევნო მთავარ დირიჟორად, შეცვლის რა ამ პოსტზე სერ კოლინ დეივისს. ვიკისაწყობში არის გვერდი თემაზე: ვალერი გერგიევი გერგიევის ოფიციალური საიტი დაარქივებული 2003-04-01 საიტზე Wayback Machine. გერგიევის ფესტივალი კონცერტი კალენდარი
Smack That

Smack That — პირველი სინგლი ეიკონის მეორე ალბომიდან Konvicted. მასში მონაწილეობას იღებს ემინემი. სინგლი გამოვიდა 2006 წლის 17 აგვისტოს. 2007 წელს ამერიკის Billboard Hot 100-ში 15 ადგილს იკავებდა. სინგლი ნომინირებული იქნა გრემის დაჯილდოებაზე. ის აგრეთვე ნომინირებული იქნა MTV-ის მუსიკალური ვიდეოების დაჯილდოებაზე. Music video YouTube-ზე სიმღერის ტექსტი[დაარქივებული] საიტზე MetroLyrics ↑ Billboard Hot 100 Year-End 2006. Prometheus Global Media. ციტირების თარიღი: 20 ივნისი, 2018. ↑ 49th GRAMMY Nominees Announced. Grammy.com. National Academy of Recording Arts and Sciences (7 დეკემბერი, 2006). დაარქივებულია ორიგინალიდან — 22 ოქტომბერი, 2010. ციტირების თარიღი: 22 იანვარი, 2011. ↑ Montgomery, James. (7 აგვისტო, 2007) MTV VMA Race Is On: Justin Timberlake, Beyonce Lead Nominations. MTV News. MTV Networks. დაარქივებულია ორიგინალიდან — 2014-08-05. ციტირების თარიღი: 19 ივლისი, 2014.
ვლადიკავკაზი

ვლადიკავკაზი, კავკავი (ოს. Дзæуджыхъæу; რუს. Владикавказ; 1931-1944 და 1954-1990 წლებში ერქვა ორჯონიკიძე, ხოლო 1944-1954 წლებში — ძაუჯიყაუ) — რუსეთის ფედერაციის სუბიექტის, ჩრდილოეთ ოსეთის რესპუბლიკის დედაქალაქი ჩრდილო კავკასიაში. მდებარეობს რესპუბლიკის სამხრეთ-აღმოსავლეთში კავკასიის მთების ძირას, მდინარე თერგის სანაპიროზე. მოსახლეობა 311 635 (2010) ათ. ადამიანია და შედგება ძირითადად ოსების, რუსების, სომხებისა და ქართველებისგან. ქალაქი დაარსდა 1784 წელს, სოფელ ძაუჯიყაუს ახლოს როგორც ციხესიმაგრე რუსების მიერ კავკასიის დაპყრობის ომების პერიოდში და მრავალი წლის განმავლობაში რუსების სამხედრო ბაზის მთავარი დასაყრდენი იყო რეგიონში. საქართველოს სამხედრო გზა, კავკასიონის გადაჭრით, გაყვანილ იქნა 1799 წელს და ის ქალაქს საქართველოსთან აერთებს სამხრეთში. 1875 წელს გაიყვანეს რკინიგზა, რომელიც მას დონის როსტოვთან და ბაქოსთან აერთებს. მას შემდეგ ვლადიკავკაზი რეგიონისთვის მნიშვნელოვანი ინდუსტრიული ცენტრი გახდა, რკინის შენადნობთა, ნავთობგადამმუშავებელი, ქიმიური და საინჟინრო-საამწყობო ინდუსტრიებით. 1931-1944 და 1954-1990 წლებში ქალაქს ორჯონიკიძე (სერგო ორჯონიკიძის, ქართველი ბოლშევიკი, პატივსაცემად), ხოლო 1944-1954 წლებში მას ძაუჯიყაუ ერქვა. ვლადიკავკაზმა დაიბრუნდა მისი „კავკასიის მფლობელის“ უწინდელი სახელი საბჭოთა კავშირის დაშლამდე ცოტა ხნით ადრე. ვლადიკავკაზს ორი ომის გადახდა მოუწია — რუსეთის სამოქალაქო და მეორე მსოფლიო ომების. 1919 წლის თებერვალში ანტი-კომუნისტ მოხალისეთა არმია გენერალ ანტონ დენიკინის მეთაურობით ქალაქს იგდებს ხელთ, თუმცა 1920 წლის მარტში წითელი არმიის მიერ განდევნილ იქნა. 1942 წლის ნოემბერში ნაცისტური გერმანიის ჯარებმა წარუმატებლად სცადეს ქალაქის აღება, შედეგად ეს უკიდურესი აღმოსავლეთის წერტილი გახდა, რომელსაც ნაცისტებმა მიაღწიეს. ოფიციალური საიტი (რუსული) ვიკისაწყობში არის გვერდი თემაზე: ვლადიკავკაზი
ჰასან II-ის მეჩეთი

ჰასან II-ის მეჩეთი (არაბ. مسجد الحسن الثاني‎), მდებარეობს კასაბლანკაში, უდიდესი მეჩეთია მაროკოშო და მესამე სიდიდით მსოფლიოში მასჯიდ ალ-ჰარამის (დიდი მეჩეთი) მექაში და ალ-მასჯიდ ალ-ნაბავის მედინაში შემდეგ. ფრანგი არქიტექტორი მიშელ პინსოს პროექტით შექმნილი მეჩეთი მაროკოს მეფე ჰასან II-ის მმართველობის პერიოდში, 1989 წელს, აშენდა. მისი მინარეთი 210 მეტრია და მსოფლიოში ყველაზე მაღალია.
მასჯიდ ალ-ჰარამი

ალ-მასჯიდ ალ-ჰარამი (არაბ.: المسجد الحرام‎‎, აკრძალული მეჩეთი) — მთავარი მეჩეთი, რომლის შიდა ეზოში ქააბა მდებარეობს. მდებარეობს მექაში, საუდის არაბეთი. პირველი მეჩეთის მშენებლობა ქააბას სიახლოვეს დაახ. 638 წელს უნდა დაწყებულიყო. ამჟამად არსებული მეჩეთი 1570 წლიდან არის ცნობილი. არსებობის მანძილზე მეჩეთი მრავალჯერ გადაუკეთებიათ, შედეგად პირველი ნაგებობისგან მცირე რამ არის დარჩენილი. თავდაპირველად აკრძალულ მეჩეთს ექვსი მინარეთი ჰქონდა, მაგრამ როდესაც სტამბოლის ცისფერ მეჩეთსაც ექვსი მინარეთი აუგეს, მექის იმამმა ეს მკრეხელობად გამოაცხადა, ვინაიდან მსოფლიოს არც ერთი მეჩეთი არ უნდა შედარებოდა ქააბას. ამის გამო სულთანმა აჰმედმა მეჩეთში მეშვიდე მინარეთის აგება ბრძანა. ამჟამად მეჩეთს 9 მინარეთი აქვს, რომელთა სიმაღლეც 89 მეტრია. ისლამური არქიტექტურა მასჯიდ ალ-ნაბავი ვიკისაწყობში არის გვერდი თემაზე: მასჯიდ ალ-ჰარამი Gallery of images of Mecca at 3dmekanlar.com Direction of the Kaaba at QiblaLocator.com Recordings from Masjid al-Haram at Haramain.info Architectural discussion of Masjid al-Haram at Archnet.org დაარქივებული 2007-03-11 საიტზე Wayback Machine.
მასჯიდ ალ-ნაბავი

ალ-მასჯიდ ალ-ნაბავი (არაბ. المسجد النبوي „წინასწარმეტყველის მეჩეთი“) — მეჩეთი მედინაში, ისლამის მეორე სიწმინდე მექის მეჩეთის შემდეგ. წინასწარმეტყველი მუჰამედის ბოლო განსასვენებელი მეორე უწმინდეს ადგილად მიიჩნევა, როგორც შია, ისე სუნი მუსლიმთა მიერ. ეს ასევე სიდიდით მეორე მეჩეთია მსოფლიოში. ნაგებობის ყველაზე გამორჩეული ადგილია მწვანე გუმბათი მეჩეთის ცენტრში, სადაც მუჰამედის აკლდამა მდებარეობს. მწვანე გუმბათის აგების ზუსტი თარიღი უცნობია, მაგრამ უკვე ადრეული XII საუკუნის ხელნაწერებში გუმბათის აღწერაა მოყვანილი. ამ ადგილას მეჩეთის აგებამდე მუჰამედის სახლი იდგა. ის აქ დასახლდა მედინაში ჰიჯრას (ემიგრაციის) შემდეგ. შემდეგ აქვე დაიწყო მეჩეთის აგება. მუჰამედი თავად მონაწილეობდა მშენებლობის სამუშაოებში. პირველ მეჩეთს სახურავი არ ჰქონდა. ამ მარტივი გეგმით იქნა შემდგომში აგებული მეჩეთები მთელ მსოფლიოში. ვიკისაწყობში არის გვერდი თემაზე: Al-Masjid an-Nabawi Watch Live from Masjid Al Nabawi Madinah Panoramic and interactive view of Masjid Al-Nabawai დაარქივებული 2012-12-11 საიტზე Archive.isCategory:Webarchive template archiveis links Photo gallery of Masjid an-Nabawi from the inside and the outside დაარქივებული 2012-04-28 საიტზე Wayback Machine.
ინგუშეთი

ინგუშეთის რესპუბლიკა (რუს. Респу́блика Ингуше́тия; ინგშ. ГIалгIай Мохк, ГIалгIайчен республик ) — რუსეთის ფედერაციის სუბიექტი, შედის სამხრეთის ფედერალურ ოკრუგში. რესპუბლიკის დედაქალაქია მაგასი, უდიდესი ქალაქი კი — ნაზრანი. ესაზღვრება ჩეჩნეთის, საქართველოს, ჩრდილოეთ ოსეთის რესპუბლიკებს. შეიქმნა 1992 წლის 4 ივნისს. ინგუშეთი რუსეთის ნაწილია 1810 წლიდან. 1921-24 წლებში ის საბჭოთა მთიანი რესპუბლიკის ნაწილია, რომელიც კავკასიაში დაარსდა. ინგუშთა ავტონომიური ოლქი 1924 წელს შეიქმნა. 1934-1992 წლებში ის მეზობელ ჩეჩნეთს შეუერთეს ჩეჩენო-ინგუშეთის ავტონომიურ საბჭოთა სოციალისტურ რესპუბლიკაში, მეორე მსოფლიო ომის დროს მცირე პერიოდის გარდა. მეორე მსოფლიო ომის შემდეგ სტალინმა ინგუშებს ნაცისტებთან თანამშრომლობა დააბრალა და მთელი მოსახლეობა ცენტრალურ აზიაში გადაასახლა. მათი ავტონომიური რესპუბლიკა გაუქმდა და პრიგოროდნი რაიონი მეზობელ ოსეთს მიუერთდა. 1950-იან წლებში ინგუშებს ამნისტია გამოუცხადეს და დაბრუნების უფლება მისცეს, თუმცა პრიგოროდნი რაიონი ისევ ოსეთის ნაწილად რჩებოდა და იქ გადმოსახლებული ოსები დაბრუნება-მოწადინებულ ინგუშებს ალმაცერად უყურებდნენ. დაძაბულობა კონფლიქტში გადაიზარდა საბჭოთა კავშირის დაშლის შემდეგ; ჩრდილო კავკასია პირველი იყო სადაც მწვავე ინტერეთნიკური კონფლიქტები წამოიწყო რუსეთის ფედერაციაში. 1992 წლის ოქტომბრის ბოლოს ათობით ათასი ინგუში აიძულეს საკუთარი სახლებიდან აყრილიყვნენ პრიგოროდნი რაიონიდან, ერთ დღეში, მას შემდეგ რაც არაკონტროლირებადი ინგუშთა არაფორმალური შეიარაღებული დაჯგუფება ნაზრანიდან ოსეთის ტერიტორიაზე აგრესიულ თავდასხმას ახორციელებს. მას შემდეგ ლტოლვილთა განსახლება მწვავე პრობლემად აწევს ინგუშეთის მთავრობას, რომელსაც კიდევ უფრო ამწვავებს უკიდურესად მაღალი (50%) უმუშევრობა, ეკოლოგიური კრიზისი, რუსეთის ჯარების მაღალი კონცენტრაცია მეზობელ ჩეჩნეთში მიმდინარე ომის გამო და ყოველივე ამას დამატებული მეზობელი რაიონებიდან შემოხიზნული ჩეჩენი ლტოლვილები. ოსეთთან ლტოლვილების დაბრუნების საკითზე რაიმე მნიშვნელოვანი შეთანხმების მიღწევა ჯერჯერობით ვერ მოხერხდა. 2002 წელს დედაქალაქი ნაზრანიდან მაგასში გადაიტანეს. 2004 წლის ივნისში შეიარაღებული დაჯგუფების 570 წევრი შეიჭრა ინგუშეთში და ნაზრანის აღება მოინდომა, შედეგად მოკლულ იქნა 90-მდე მოქალაქე. რუსეთმა თავდახმის ორგანიზაციაში ჩეჩენთა სამხედრო ლიდერი შამილ ბასაევი დაადანაშაულა. ინგუშეთი ადმინისტრაციულად იყოფა ოთხ რაიონად და ხუთ საქალაქო ოლქად. ვიკისაწყობში არის გვერდი თემაზე: ინგუშეთი News from Ingushetia დაარქივებული 2008-04-27 საიტზე Wayback Machine. News and History of Ingushetia დაარქივებული 2008-04-27 საიტზე Wayback Machine.
ელ-მანსურა

ელ-მანსურა (არაბ. المنصورة) — ქალაქი ეგვიპტის ჩრდილოეთ ნაწილში, დაკაჰლიის მუჰაფაზის ადმინისტრაციული ცენტრი. მოქცეულია მდინარე ნილოსის დელტაში. 2008 წლის მონაცემებით ელ-მანსურის მოსახლეობა 420 000 ადამიანს შეადგენდა. შედგება 2 დიდი რაიონისგან. ქალაქში არის მანსურის უნივერსიტეტი. ელ-მანსურა დააარსა სალადინის ძმამ ალ-აბილ I-მა 1219 წელს. ვიკისაწყობში არის გვერდი თემაზე: ელ-მანსურა ოფიციალური საიტი (არაბული ენა)
მალავი (ეგვიპტე)

მალავი (არაბ. ملوي) — ქალაქი ეგვიპტეში. მდებარეობს ქვეყნის ჩრდილოეთ ნაწილში, ელ-მინიის მუჰაფაზაში. მალავიში ჩამოედინება მდინარე ნილოსი. შედგება 3 აკრისაგან (12,000 მ²). ქალაქთან მდებარეობს მცირე ზომის ტბა. 2006 წლის მონაცემებით მოსახლეობა შეადგენდა 140 215 ადამიანს. The Coptic Orthdox Diocese of Mallawi Visits of the Holy Family: Mallawi, Egypt დაარქივებული 2008-11-21 საიტზე Wayback Machine.
ელ-მაჰალა-ელ-ქუბრა

ელ-მაჰალა-ელ-ქუბრა (არაბ. المحلة الكبرى) — ქალაქი ეგვიპტის ჩრდილოეთ ნაწილში. გარბიის მუჰაფაზის ადმინისტრაციული ცენტრი. ქალაქი მოქცეულია მდინარე ნილოსის დელტაში. 2008 წლის მონაცემებით ელ-მაჰალა-ელ-ქუბრის მოსახლეობა 462 500 ადამიანს შეადგენდა. ვიკისაწყობში არის გვერდი თემაზე: ელ-მაჰალა-ელ-ქუბრა ოფიციალური საიტი დაარქივებული 2006-07-01 საიტზე Wayback Machine. (არაბული ენა)
ბრეტანი (ისტორიული მხარე)

ბრეტანი (ფრანგ. Bretagne, ბრეტ. Breizh) არის რეგიონი საფრანგეთის ჩრდილო-დასავლეთში, ბრეტანის ნახევარკუნძულზე, ატლანტის ოკეანის სანაპიროზე. შედგება 4 დეპარტამენტისაგან: Cotes-d'Armor, Finistere, Ille-et-Vilaine, Morbihan. ისტორიულად ბრეტონიაში შედიოდა აგრეთვე კიდევ ერთი დეპარტამენტის ტერიტორია: Loire-Atlantique. St. Samson St. Patern St. Corentin St. Pol St. Tugdual St. Brieuc St. Malo ვიკისაწყობში არის გვერდი თემაზე: ბრეტანი Road to Emmaus დაარქივებული 2008-08-28 საიტზე Wayback Machine.
ელ-ხარგა

ელ-ხარგა (არაბ. الخارجة) — ქალაქი ეგვიპტეში. ახალი ველის მუჰაფაზის ერთ-ერთი უმნიშვნელოვანესი ქალაქი. ეგვიპტის ერთ-ერთი ოაზისი. მდებარეობს ლიბიის უდაბნოს სამხრეთ ნაწილში. ქალაქი 200 კილომეტრითაა დაცილებული ლიბიას, 150 კილომეტრით კი ქვეყნის უმთავრეს მდინარე ნილოსს. მოსახლეობის რაოდენობა 2007 წლის მონაცემებით 61 500 ადამიანს შეადგენდა. ქალაქი უძველესი დროიდანაა დასახლებული, რადგან აქ ძველთაგანვე საცხოვრებლად შედარებით კარგი პირობები არსებობდა. ელ-ხარგას სვეტები სარკოფაგები. Information on the forts and archaelogical work დაარქივებული 2019-02-09 საიტზე Wayback Machine. Travel guide დაარქივებული 2008-10-20 საიტზე Wayback Machine.
ქომ-ომბო

ქომ-ომბო (არაბ. كوم أمبو) — ქალაქი ეგვიპტის სამხრეთ ნაწილში, ასუანის მუჰაფაზაში. ქომ-ომბო გაშენებულია მდინარე ნილოსის ნაპირებზე. ქალაქი 50 კილომეტრითაა დაცილებული მუჰაფაზის დედაქალაქ ასუანს. გამოსახულება ქომ ომბოს ტაძარში. გამოსახულება ქომ-ომბოს ტაძარში. ქალაქი ქომ-ომბო. ვიკისაწყობში არის გვერდი თემაზე: ქომ-ომბო Kom Ombo Temple
ქაფრ-ელ-დავარი

ქაფრ-ელ-დავარი (არაბ. كفر الدوار) — ქალაქი ეგვიპტეში. გიზის მუჰაფაზის მნიშვნელოვანი დასახლებული პუნქტი. მდებარეობს ქვეყნის ჩრდილოეთ ნაწილში. მოქცეულია მდინარე ნილოსის დელტაში. 2005 წლის მონაცემებით ქაფრ-ელ-დავარის მოსახლეობა 265 300 ადამიანს შეადგენდა. ↑ historical demographical data of the urban centers. დაარქივებულია ორიგინალიდან — 2015-01-13. ციტირების თარიღი: 2013-07-24.
ისმაილია

ისმაილია (არაბ. الإسماعيلية) — ქალაქი ეგვიპტეში. ისმაილიის მუჰაფაზის ადმინისტრაციული ცენტრი. მოსახლეობის რაოდენობა 2005 წლის მიხედვით 374 459 ადამიანს შეადგენდა. Ismaily Sporting Club official website დაარქივებული 2011-02-16 საიტზე Wayback Machine. Ismailia governorate official website დაარქივებული 2008-11-21 საიტზე Wayback Machine. Suez Canal University official website დაარქივებული 2011-02-26 საიტზე Wayback Machine. ↑ Ismailia, Egypt: Climate, Global Warming, and Daylight Charts and Data. Climate Charts. დაარქივებულია ორიგინალიდან — 2016-02-25. ციტირების თარიღი: September 11 2009.
იმბაბა

იმბაბა (არაბ. إمبابه) — ქალაქი ეგვიპტეში. მდებარეობს ქვეყნის ჩრდილოეთ ნაწილში, გიზის მუჰაფაზაში. ქალაქი მოქცეულია მდინარე ნილოსის დელტაში. Imbaba Journal; Camels and Men: All Is Changing and Unchanged the November/December 1989 print edition of Saudi Aramco World დაარქივებული 2014-01-10 საიტზე Wayback Machine. ↑ http://www.webcitation.org/69rYPjwRN
ჰალაიბი

ჰალაიბი (არაბ. حلايب) — ქალაქი ეგვიპტეში. მდებარეობს ქვეყნის სამხრეთ ნაწილში, წითელი ზღვის სანაპიროზე. ქალაქი ეკუთვნის ჰალაიბის სამკუთხედის ტერიტორიას, რომელიც ეგვიპტესა და სუდანს შორის სადავოა. ↑ GeoNames
ეროსი მანჯგალაძის სტადიონი

ეროსი მანჯგალაძის სტადიონი — ეროსი მანჯგალაძის სახელობის სპორტული სტადიონი ქალაქ სამტრედიაში. ძირითადად განკუთვნილია საფეხბურთო მატჩებისათვის და არის საფეხბურთო კლუბ „სამტრედიის“ საშინაო არენა. სტადიონი იტევს 15,000 მაყურებელს. საქართველოს საფეხბურთო სტადიონების სია ↑ (ინგლისური) Stadiums in Georgia დაარქივებული 2015-09-06 საიტზე Wayback Machine. , World Stadiums.